Лъчезар Станчев
Може ли, или не може

chitanka.info

Може ли сапунено балонче

да се яха като конче?

Голяма муха да пребори малко слонче?

Да кацне на луната ракета?

Кокошка да хвръкне до друга планета?

Пчела да бъде приятелка с мечка?

Може ли да плува буболечка?

Магаре книга да чете?

А може ли когато порасте

да стане космонавт и малкото дете?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.